section_heading: Karijera
paragraph_text: Kao dijete bila je članica Dramskog studija Male scene. Pohađala IV. gimnaziju u Zagrebu te nakon mature upisala Akademiju dramske umjetnosti. Završila je Akademiju dramske umjetnosti 2006., a najpoznatija je po ulogama u domaćim telenovelama "Ljubav u zaleđu" i "Villa Maria". Nastupala je i u pilotu za humorističnu seriju "Veliki odmor", koja nikad nije vidjela svjetlo dana, te je nastupala i u 1. sezoni hrvatske kriminalističke serije "Urota". Osim u glumi okušala se i u pisanju scenarija te je napisala scenarije za hrvatske telenovele "Obični ljudi", "Larin izbor", "Ponos Ratkajevih", "Stella", "Zora dubrovačka", "Zakon ljubavi" i "Prava žena". Surađuje s kazalištem Mala scena.